VSA sien rooi oor chemiese wapens | Nuus24
Praag – Hillary Clinton, die VSA se minister van buitelandse sake, het Maandag die regime van pres. Bashar al-Assad van Sirië gewaarsku om nie chemiese wapens teen rebelle in dié land te gebruik nie.“Dít is die rooi lyn vir die VSA,” het Clinton ná ‘n vergadering met die Tsjeggiese minister van buitelandse sake, Karel Schwarzenberg, gesê.“Ons waarsku die Assad-regime opnuut dat sy gedrag verwerplik is. Hierdie dade teen die land se eie mense is tragies.”“Ek gaan nie spesifiek sê wat ons sal doen as ons uitvind die Assad-regime gebruik chemiese wapens teen sy eie mense nie, maar ek dink dit sal voldoende wees om te sê ons beplan definitief om aksie te neem.”Dié uitlating volg ná die New York Times Maandag berig het dat Sirië se weermag moontlik beplan om chemiese wapens te gebruik.– Volg Nuus24 op Twitter - Sapa - AFP